Document ID: 31979L0532

Tarybos direktyva
1979 m. gegužės 17 d.
dėl valstybių narių įstatymų, susijusių su ratinių žemės ūkio ir miškų ūkio traktorių apšvietimo ir šviesos signalų įtaisais, suderinimo
(79/532/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 100 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi techniniai reikalavimai, kuriuos traktoriai privalo atitikti pagal nacionalinius įstatymus, siejasi, inter alia, su traktorių apšvietimo ir šviesos signalų įtaisais;
kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės nustatytų vienodus reikalavimus arba papildydamos jose galiojančias nuostatas, arba pakeisdamos jas naujomis, visų pirma norint sudaryti galimybę, kad EEB tipo patvirtinimo tvarka, kuri buvo reglamentuojama 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių tipo patvirtinimą, suderinimo [4], galėtų būti taikoma kiekvienam traktoriaus tipui;
kadangi Direktyvoje 78/933/EEB [5] Taryba nustatė ratinių žemės ūkio ir miškų ūkio traktorių apšvietimo ir šviesos signalų įtaisų sumontavimo bendrus reikalavimus;
kadangi šių apšvietimo ir šviesos signalų įtaisų charakteristikos yra tokios pat kaip ir įtaisų, montuojamų autotransporto priemonėse; kadangi dėl to įtaisus, kuriems, laikantis šioje srityje jau priimtų direktyvų nuostatų, suteiktas EEB sudedamosios dalies tipo patvirtinimas, kai tipo patvirtinimas buvo teikiamas autotransporto priemonėms ir jų priekaboms, taip pat galima naudoti žemės ūkio traktoriuose,
PRIĖMĖ ŠIĄ DIREKTYVĄ:
1 straipsnis
1. "Žemės ūkio ir mškų ūkio traktorius" - tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis yra teikti traukos jėgą ir kuri specialiai suprojektuota vilkti, stumti, vežti arba varyti žemės ir miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti.
2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis yra ne mažesnis kaip 6 km/h ir ne didesnis kaip 25 km/h.
2 straipsnis
Jokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą dėl priežasčių, susijusių su:
- priekiniais tolimųjų ir (arba) artimųjų šviesų žibintais arba su šiuose žibintuose naudojamomis elektros kaitinamosiomis lempomis,
- skersinio kontūro gabarito žibintais,
- priekiniais gabarito (šoniniais) žibintais,
- užpakaliniais gabarito (šoniniais) žibintais,
- stabdymo žibintais,
- posūkio rodiklio žibintais,
- šviesogrąžiais atšvaitais,
- užpakalinio numerio ženklo žibintais,
- priekiniais rūko žibintais ir su šiuose žibintuose naudojamomis kaitinimo lempomis,
- užpakaliniais rūko žibintais,
- atbulinės eigos žibintais,
- stovėjimo žibintais,
jeigu jie yra su EEB sudedamosios dalies tipo patvirtinimo ženklu, kaip numatyta priede, ir jeigu jie sumontuoti laikantis Direktyvos 78/933/EEB reikalavimų.
3 straipsnis
Jokia valstybė narė negali atsisakyti įregistruoti arba uždrausti parduoti, pradėti eksploatuoti arba naudoti traktorius dėl priežasčių, susijusių su:
- priekiniais tolimųjų ir (arba) artimųjų šviesų žibintais arba su šiuose žibintuose naudojamomis elektros kaitinamosiomis lempomis,
- skersinio kontūro gabarito žibintais,
- priekiniais gabarito (šoniniais) žibintais,
- užpakaliniais gabarito (šoniniais) žibintais,
- stabdymo žibintais,
- posūkio rodiklio žibintais,
- šviesogrąžiais atšvaitais,
- užpakalinio numerio ženklo žibintais,
- priekiniais rūko žibintais ir su šiuose žibintuose naudojamomis kaitinamosiomis lempomis,
- užpakaliniais rūko žibintais,
- atbulinės eigos žibintais,
- stovėjimo žibintais,
jeigu jie yra su EEB sudedamosios dalies tipo patvirtinimo ženklu, kaip numatyta priede, ir jeigu jie sumontuoti laikantis Direktyvos 78/933/EEB reikalavimų.
4 straipsnis
Bet kokie pakeitimai, būtini priedo reikalavimus derinant su technikos pažanga, priimami laikantis Direktyvos 74/150/EEB 13 straipsnyje nustatytos tvarkos.
5 straipsnis
1. Valstybės narės priima nuostatas, kurios, įsigaliojusios per aštuoniolika mėnesių nuo pranešimo apie šią direktyvą dienos, įgyvendina šią direktyvą, ir apie tai nedelsdamos praneša Komisijai.
2. Valstybės narės užtikrina, kad pagrindinių nacionalinės teisės nuostatų, kurias jos priima šios direktyvos taikymo srityje, tekstai būtų pateikti Komisijai.
6 straipsnis
Ši direktyva skirta valstybėms narėms.
Priimta Briuselyje, 1979 m. gegužės 17 d.

Labels: 7
8
15
6